# Damir Polančec

### Izvor: Wikipedija

Damir Polančec Potpredsjednik Vlade Republike Hrvatske
Datum rođenja | 1967.
Mjesto rođenja | Đelekovec
Stranka | Hrvatska demokratska zajednica
Početak obnašanja dužnosti | 17. veljače 2005.

Damir Polančec, (Koprivnica, 1967.), hrvatski političar, aktualni potpredsjednik Vlade Republike Hrvatske.

Rodom je iz sela Đelekovec kraj Koprivnice, gdje je živio najveći dio svoga života. Diplomirao je 1992. na Agronomskom fakultetu Sveučilišta u Zagrebu, smjer agroekonomija.

Nakon studija, u kolovozu 1992., zapošljava se u zagrebačkom poduzeću Dukat, gdje radi kao tehnolog u proizvodnji topljivih sireva. Iste godine prelazi u Podravku, gdje je prve dvije godine radio u FC Nabava - uvoz na radnom mjestu referenta zaduženog za nabavu voća i povrća. Potom je imenovan komercijalnim, a nakon tri godine višim komercijalnim referentom zaduženim za nabavu sušenog povrća, ponajprije iz tranzicijskih zemalja (Mađarska, Češka, Slovačka, Poljska, Bugarska, Makedonija). U travnju 1997. postaje član tima za restrukturiranje nabave, logistike i proizvodnje, zadužen za nabavu, a u rujnu 1997. imenovan je direktorom centralne nabave. Od ožujka 2000. član je Uprave poduzeća Podravka, zadužen za razvoj tržišta Hrvatske i jugoistočne Europe te upravljanje materijalima. U istom sazivu Uprave u siječnju 2003. zadužen je za prodaju i razvoj tržišta. U novom sazivu Uprave imenovanom u kolovozu 2003. imenovan je članom Uprave zaduženim za razvoj internacionalnih tržišta. Polančec je član Upravnog odbora Hrvatskog rukometnog saveza (gdje je i Koordinator za ženski rukomet), a od lipnja 2000. predsjednik je Rukometnog kluba »Podravka Vegeta« iz Koprivnice.

Predsjednik je Gradskog odbora HDZ-a Koprivnica od 2004. Sredinom veljače 2005. izabran je za potpredsjednika vlade RH, zamjenivši Andriju Hebranga, koji je dao ostavku.

## Poveznice

- Vlada Republike Hrvatske

## Vanjske poveznice

- Životopis na www.vlada.hr

Sastav 9. Vlade Republike Hrvatske

Početak obnašanja dužnosti 23. prosinca 2003.

Predsjednik

dr. sc. Ivo Sanader

Potpredsjednici

Jadranka Kosor • Damir Polančec (od 2005.)

Ministri

Ivan Šuker • Branko Vukelić • Božo Biškupić • Božidar Kalmeta • Jadranka Kosor • Berislav Rončević • Petar Čobanković • Ana Lovrin (od 2006.) • Ivica Kirin (od 2005.) • Kolinda Grabar Kitarović • Marina Matulović Dropulić • Neven Ljubičić (od 2005.) • Dragan Primorac

Tajnica

Jagoda Premužić

Ministri razrješeni dužnosti prije kraja mandata Vlade

Andrija Hebrang (do 2005.) • Miomir Žužul (do 2005.) • Marjan Mlinarić (do 2005.) • Vesna Škare-Ožbolt (do 2006.)

Dobavljeno iz "http://hr.wikipedia.org../../../d/a/m/Damir_Polan%C4%8Dec_d18c.html"

Kategorije: Suvremeni hrvatski političari | Hrvatska vlada | Biografije, Koprivnica | Zaštićene stranice za neprijavljene suradnike

##### Views

- Članak
- Razgovor
- Trenutna inačica

##### Traži